बिनि उनाव कंग्रेस सोरखारा गोनां बिफाव बादियै थोंजोङै थुलुंगा होनायजों खाथिनि हादरनिफ्राय अबैध’ भाबै गुबुनारिफोरा हाबफैबाय थानायाव दिनै गासै आसामनि रोजा-रोजा हेक्टर सोरखारि हा-हुफोरखौ सन्देह गोनां सुबुंफोरजों आवग्रिनानै लाजानो गोनां जादों। सोरखारि हा-हु ( ग्रेजिं रिजार्भ बायदि ) फोरखौ सोरखारा गावनि बाहायनायनि थाखाय जेबो फोरमायथाय गैया जासे आवग्रिनानै लानायफोरखौ उदां खालामनो हायो। बे बाथ्राखौ कंग्रेस दोलोआबो मोजाङैनो मिथिगौ। बिनिखायनो दोलोआ बोखारनायखौ लानानै बोखार जानाय सुबुंफोरखौ फिन फसंफिननायसिम सानखांनाया बेसे बानबुंथि दं ? खेंसालियै बोखारनायखौ हेंथा होनाय बादिसो नुनो मोनो। बे बेलायाव बोखारनाय मिसननि गुबुन गोजानारि सानखांगिरिफोरनि बिहोमा दं। थारैनो हादरनि सुबुंफोरनि रैखाथिनि थाखाय बि जाथाया जाखागोन। कंग्रेसनि बिफावा बिदिखौ दिन्थिनाय बादि नुहुरो। बिनिखायनो बे समाव कंग्रेस दोलोनि बिफावखौ हादर बेरेखा थामहिनबा हारि बेरेखा बादिसो नुयो। बेफोर जाहोननि थाखाय आसामाव कंग्रेस दोलोखौ गाज्रि मोनो होननानै बुंनो हायो ।